وسط كوم مؤامرات وضرب وخبط وحرق.. يطلع لنا مشهد صفية مع أبنها، يمتعنا ع الرايق.. أوي. مشهد بديع قدمته المتمكنة ببساطة حنان سليمان، أم بتطبب أبنها المتخرشم (لتاني مرة على أيد نفس الشخص) فبتدعي عليه بحرقة ومن قلبها.. فجأة تعرف يطلع مين المجهول اللي كل شوية يضرب ضناها، فتتحول مشاعرها فجأة من الغضب والكراهية إلى الحنية والحنين، حالة بسترة شعورية بامتياز.. البِدع إنها أتنفذت بمنتهى البساطة وبدون بشلِن حزق. أداء يتشاف بس.. صعب أوي يتوصف.